Source: https://syoek.gr/nea-tou-sillogou/item/2082-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-18-24
Timestamp: 2018-05-24 07:47:22+00:00
Document Index: 3308007

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Επιστολή για παράταση της προθεσμίας επικαιροποίησης των στοιχείων των νέων 18-24 - Σύλλογος Υπαλλήλων τ. ΟΕΚ-ΟΕΕ & ΟΑΕΔ
ΑΘΗΝΑ 19.12.2017
κα.Μ.Καραμεσίνη
Σύμφωνα με την σχετική ΚΥΑ, εγκρίθηκε η χορήγηση από τον ΟΑΕΔεφάπαξ οικονομικής ενίσχυσης, ύψους 400 ευρώ, σε κάθε μη επιδοτούμενο άνεργο, ηλικίας 18 έως 24 ετών, που κατά την 31η.10.2017, ήταν εγγεγραμμένος άνεργος στα Μητρώα του ΟΑΕΔ και που κατά την ημερομηνία δημοσίευσης της συγκεκριμένης ΚΥΑ, εξακολουθούσε να είναι εγγεγραμμένος στα Μητρώα ανεργίας του ΟΑΕΔ. Παράλληλα, με σχετική του ανακοίνωση ο ΟΑΕΔ ενημέρωσε ότι για να εισπράξουν οι νέοι το επίδομα θα πρέπει να δηλώσουν ως την Τετάρτη 20 Δεκεμβρίου 2017 και ώρα 23:59, τα στοιχεία ΙΒΑΝ τραπεζικού λογαριασμού σε οποιαδήποτε ελληνική τράπεζα, στην οποία έχουν ατομικό λογαριασμό ή είναι δικαιούχοι σε κοινό λογαριασμό.
Παρουσιάστηκαν όμως αρκετές δυσκολίες στις υπηρεσίες του ΟΑΕΔ αφού μεγάλος αριθμός των νέων δεν είχαν λογαριασμό σε Τράπεζα και υποχρεώθηκαν να ανοίξουν προκειμένου να το εισπράξουν αλλά και αρκετοί νέοι που ήταν συνδικαιούχοι και το ηλεκτρονικό σύστημα αδυνατούσε να τους καταχωρήσει. Επίσης και παρόλο που σε αρκετά καταστήματα του ΟΑΕΔ παρέχεται η σύνδεση στο διαδίκτυο έτσι ώστε οι ίδιοι οι νέοι να καταχωρούν το ΙΒΑΝ της Τράπεζας, εντούτοις η προσέλευση, ιδιαίτερα σήμερα είναι πολύ μεγάλη.
Επειδή υπάρχει το ενδεχόμενο αρκετοί νέοι να μην καταφέρουν να οριστικοποιήσουν την επικαιροποίηση των στοιχείων τους στον ΟΑΕΔ, μέχρι αύριο Τετάρτη που λήγει η προθεσμία, παρακαλούμε να δώσετε παράταση για την υποχρέωση καταχώρησης του ΙΒΑΝ στους νέους ωφελούμενους του επιδόματος νεανικής αλληλεγγύης έως και την Παρασκευή 22 Δεκεμβρίου 2017 έτσι ώστε να μην υπάρξει κανείς νέος που το δικαιούται και δεν πρόλαβε να καταχωρήσει τα προσωπικά του δεδομένα.
ΕΠΙΔΟΜΑ ΝΕΩΝ,
ΚΥΑ ΟΑΕΔ,
Περισσότερα σε αυτή την κατηγορία: « 5 Σφαίρες για τα γραφεία του ΟΑΕΔ - Πυροβόλησαν το κτήριο του ΟΕΚ όπου συστεγάζονται τα γραφεία δανειοληπτών Καλά Χριστούγεννα, Ευτυχισμένο το 2018 »